**KOESTLIN d.d. Bjelovar**

**Slavonska cesta 2/a**

**UPRAVA DRUŠTVA**

Na temelju odredbe članka 277. Zakona o trgovačkim društvima i članka 31. Statuta društva Koestlin d.d. tvornica keksa i vafla Bjelovar, Slavonska cesta 2/a (dalje u tekstu: Društvo), Uprava Društva donijela je dana 6. rujna 2022. godine odluku o sazivanju Glavne skupštine, te objavljuje

**POZIV ZA** **REDOVITU GLAVNU SKUPŠTINU**

**KOESTLIN d.d. Bjelovar, Slavonska cesta 2/a, koja će se održati dana 14. listopada 2022.g. u 12,45 h u Osijeku, u Poslovnoj sali (I kat) tvrtke Saponia d.d., Osijek, M. Gupca 2**

Za Skupštinu se objavljuje sljedeći:

**DNEVNI RED**

1.Otvaranje Skupštine i utvrđivanje popisa nazočnih dioničara i njihovih opunomoćenika koji sudjeluju u radu Skupštine

2. Izvješće Uprave Društva o stanju i poslovanju Društva u 2021. godini sa Godišnjim financijskim izvještajem Društva za 2021. godinu

3. Izvješće revizora Društva za 2021. godinu

4. Izvješće Nadzornog odbora o obavljenom nadzoru poslovanja Društva u 2021. godini

5. Donošenje odluke o raspodjeli dobiti Društva iz 2021.godine

6. Izvješće Uprave Društva o stjecanju vlastitih dionica u 2021.godini

7. Donošenje odluke o davanju razrješnice (odobravanju rada):

a) Upravi društva za vođenje poslova u 2021. godini

b) Nadzornom odboru Društva za nadzor vođenja poslova u 2021. godini

8. Donošenje odluke o odobrenju Izvješća o primicima članova Nadzornog odbora i Uprave Društva u 2021.godini

9. Izvješće revizora Društva o primicima članova Nadzornog odbora i Uprave Društva u 2021.godini

10. Donošenje Odluke o

a) izboru članova Nadzornog odbora zbog isteka mandata

b) utvrđenju imenovanja predstavnika radnika za člana Nadzornog odbora

11. Donošenje Odluke o imenovanju revizora za 2022. godinu

**PRIJEDLOZI ODLUKA**

Predlaže se Glavnoj skupštini Koestlin d.d. Bjelovar donošenje odluka, na način kako slijedi:

**AD2.** Usvaja se Izvješće Uprave Društva o stanju i poslovanju Društva u 2021. godini sa Godišnjim financijskim izvještajem Društva za 2021. godinu utvrđenim od strane Uprave i Nadzornog odbora Društva s ostvarenim poslovnim rezultatima u 2021. godini

**AD3.** Usvaja se Izvješće revizora Društva za 2021. godinu

**AD4.** Usvaja se Izvješće Nadzornog odbora o obavljenom nadzoru poslovanja Društva u 2021. godini

**AD5.** Usvaja se Odluka o raspodjeli dobiti Društva iz 2021.godine prema kojoj će se neto dobit u iznosu 1.174.137,19 preraspodijeliti u zadržanu dobit.

**AD6.** Prima se na znanje i usvaja Izvješće Uprave Društva o stjecanju vlastitih dionica u 2021.godini

**AD7.** Daje se razrješnica (odobrava rad):

a) Upravi društva za vođenje poslova u 2021. godini

b) Nadzornom odboru Društva za nadzor vođenja poslova u 2021. godini

**AD8.** Donosi se Odluka o odobrenju Izvješća o primicima članova Nadzornog odbora i Uprave Društva u 2021.godini

**AD9.** Usvaja se Izvješće revizora Društva o primicima članova Nadzornog odbora i Uprave Društva u 2021.godini

**AD10.**

a) Za članove Nadzornog odbora za novi četverogodišnji mandat, biraju se:

Zdravko Pavić, OIB: 92341749713, Osijek, Mrežnička 30, RH

Tonćo Zovko, OIB: 33879587376, Bosna i Hercegovina, Široki Brijeg, Oklaji BB

Filip Grbešić, OIB: 81660166622, Bosna i Hercegovina, Široki Brijeg, Dobrkovići BB

Marko Mikulić, OIB: 26728023494, Bosna i Hercegovina, Široki Brijeg, Frane Grbešića 2

Mandat novoizabranim članovima Nadzornog odbora počinje teći od dana izbora i traje četiri godine

b) Utvrđuje se da je odlukom Radničkog vijeća Koestlin d.d. kao predstavnik radnika za člana Nadzornog odbora imenovan Coha Darko, Prgomelje, Prgomelje 66, RH, OIB: 31637526557

**AD11.** Za revizora Društva u 2022. godini imenuje se KPMG Croatia d.o.o., Zagreb.

**POZIV DIONIČARIMA**

Pozivaju se dioničari da sudjeluju u radu Glavne skupštine društva Koestlin d.d.

Dioničari svoja prava na Glavnoj skupštini ostvaruju osobno ili putem opunomoćenika i zakonskih zastupnika.

Opunomoćenik mora imati pisanu punomoć ovjerenu u sjedištu Društva ili kod javnog bilježnika u kojoj je navedeno koga zastupa, ukupna nominalna vrijednost dionica i broj glasova kojima raspolaže.

Obrasci prijave i punomoći objavljeni su na internetskoj stranici Društva: **www. koestlin.hr**

Pravo sudjelovanja na Glavnoj skupštini, te korištenje pravom glasa imaju osobe koje su kumulativno ispunile sljedeće uvjete:

a)da imaju na računu vrijednosnih papira otvorenom u Središnjem klirinškom depozitarnom društvu upisane dionice društva, 10 dana prije održavanja Glavne skupštine

b)da su prijavu za sudjelovanje u pisanom obliku sa potvrdom o broju dionica podnijele najkasnije 7 dana prije dana održavanja Glavne skupštine

Prijava o namjeri sudjelovanja na Skupštini podnosi se Društvu, na adresu Slavonska cesta 2/a, Bjelovar, soba br. 26 , gdje se i podiže potvrda o broju dionica i ovjerava punomoć za zastupanje. Sadržaj poziva za Glavnu skupštinu, materijali koji predstavljaju podlogu za donošenje objavljenih prijedloga odluka i sve druge informacije dostupne su na internetskoj stranici Društva **www.koestlin.hr**

**Prava dioničara na postavljanje pitanja, zahtjeva za dopunu dnevnog reda i stavljanje protuprijedloga te prava na obaviještenost**

Sukladno članku 278. stavak 2. Zakona o trgovačkim društvima, dioničari koji zajedno imaju udjele u visini od dvadesetoga dijela temeljnog kapitala Društva imaju pravo zahtijevati nakon što je sazvana Glavna skupština Društva da se neki predmet stavi na dnevni red Glavne skupštine i da se objavi, pri čemu se za svaki novi predmet na dnevnom redu mora dati obrazloženje i prijedlog odluke. Zahtjev za stavljanje nekog predmeta na dnevni red Društvo mora primiti najmanje 30 dana prije održavanja skupštine. U taj se rok ne uračunava dan prispijeća zahtjeva Društvu.

U vezi s pravom dioničara na davanje protuprijedloga prijedlogu pojedine odluke koji je dala Uprava odnosno Nadzorni odbor Društva, dioničari se s tim u vezi upućuju na obvezu postupanja prema odredbi članka 282. Zakona o trgovačkim društvima.

U vezi s pravom dioničara da budu obaviješteni o poslovima Društva, dioničari se s tim u vezi upućuju na odredbu članka 287. Zakona o trgovačkim društvima.

Materijali za Glavnu skupštinu koji služe kao podloga za donošenje objavljenih odluka bit će dostupni dioničarima na uvid u roku 10 dana od dana sazivanja Glavne skupštine, radnim danom od 8 do 15 sati u Sektoru pravnih i općih poslova Koestlin d.d. u sjedištu društva.

Na Glavnoj skupštini glasuje se javno, podizanjem glasačkih kartona/listića.

Ovaj poziv i dnevni red s prijedlozima odluka Glavne skupštine, objavit će se na internetskoj stranici sudskog registra – objave za društvo Koestlin d.d., te na web-stranicama Zagrebačke burze, HANFE, Registar propisanih informacija, HINE Ots i na web-stranicama Društva **www.koestlin.hr**

**KOESTLIN d.d.**

**Kontakt:**

**Ivana Štulina Martić +38543 492216**

**E mail:pravna@koestlin.hr**

**Web:** [**www.koestlin.hr**](http://www.koestlin.hr)

Vrijednosnica: **KOES**

LEI: **7478000010RQEO8S3R65**

Matična država članica Izdavatelja: **Republika Hrvatska**

ISIN: **HRKOESRA0007**

Vrijednosnica uvrštena na Uređeno tržište: **Zagrebačka burza d.d.**

Segment Uređenog tržišta: **Redovito tržište**